open-index/open-wikipedia-markdown huggingface dataset:
או דאי (בגד)

ממוזער|שמאל|200px|או דאי.
**או דאי** (*Áo dài*) היא תלבושת וייטנאמית מסורתית, והנפוצה ביותר מכל התלבושות המסורתיות. היא מורכבת מטוניקה ארוכה הנלבשת על זוג מכנסיים, שחציה התחתון מפוצל לשני דשים ישרים, מלפנים ומאחור. ניתן לתפור אותה מבדים רבים ושונים אך הפופולריים ביותר הם משי, שיפון או קטיפה. או דאי מיוצר בשני סוגים: סוג לגברים בסגנון משוחרר, עבה ובאורך הברכיים, וסוג לנשים בסגנון צמוד, דק ומגיע עד הקרסול. ניתן ללבוש את האו דאי בשילוב נון לה (*Nón lá*) או חאן קספ (*Khăn xếp*). תלבושת זו נלבשת בתחילת השנה, בחגים מסורתיים, בפסטיבלים, בחתונות או במופעי אמנות ותצוגות אופנה.

למרות שזו תלבושת לגברים ולנשים כאחד, האו דאי נלבש לרוב על ידי נשים. גברים לובשים או דאי רק באירועים מסוימים שהוזכרו לעיל, אך נשים יכולות ללבוש אותו בכל מקום ובכל זמן. או דאי נלבש לעיתים קרובות על ידי תלמידות תיכון, מורות ועובדות בחלק ממקומות העבודה. נשות מנהיגים ופוליטיקאיות לובשות תמיד את התלבושת הזו כשהן מופיעות בטלוויזיה או במהלך ביקורים רשמיים. תחרויות יופי מקומיות לנשים עם או דאי נקראות "מיס או דאי".

## הערות שוליים

## קישורים חיצוניים

 
* History of the Vietnamese Long Dress
* The Evolution of the Ao Dai Through Many Eras, Gia Long Alumni Association of Seattle, 2000
* Vietnam: Mini-Skirts & Ao-Dais. A video that shows what the women of Saigon wore in 1968


קטגוריה:לבוש מסורתי
קטגוריה:וייטנאם: תרבות
ספרטק סובוטיצה (כדורסל)

**מועדון כדורסל ספרטק סובוטיצה** (בסרבית: **Košarkaški klub Spartak Subotica**; בסרבית קירילית: **Кошаркашки клуб Спартак Суботица**) הוא מועדון כדורסל מסובוטיצה שבסרביה המשחק בליגת העל הסרבית בכדורסל וב.

## היסטוריה
מועדון ספרטק סובוטיצה הוקם בשנת 1945 ונקרא על שמו של יובאן מיקיץ', שכונה "ספרטק", אתלט אולימפי שהתחרה בקפיצה משולשת בתחרויות האתלטיקה באולימפיאדת ברלין (1936) והפך למנהיג הפרטיזנים בסובוטיצה במהלך מלחמת העולם השנייה. הוא נחשב לגיבור מקומי ונהרג בשנת 1944 במהלך הקרבות באזור.

עד 1991, במהלך תקופת קיומה של הרפובליקה הפדרלית הסוציאליסטית של יוגוסלביה, לא השתתפה הקבוצה בליגת העל היוגוסלבית, ורק בעונת 1991/92, לאחר התפרקות יוגוסלביה, עלתה לליגה הבכירה לראשונה בתולדותיה ושיחקה בליגת העל של סרביה ומונטנגרו בכדורסל. בעונת 1992/93 סיימה במקום השלישי בליגה, אחרי הכוכב האדום ופרטיזן בלגרד. ב-1995 הגיעה הקבוצה לגמר הגביע היוגוסלבי בכדורסל, בו הפסידה 81–84 לפרטיזן.

בעונת  ערכה ספרטק את הופעת הבכורה שלו במסגרות האירופיות כשהשתתפה ב. היא ניצחה את קלוז'-נאפוקה בסיבוב הראשון אך הודחה בידי בני הרצליה 155–156 בסיכום שני המשחקים. הקבוצה הופיעה גם בגביע קוראץ' בעונות  ו-, אז העפילה לשלב הבתים.

בעונת 1999/00 העפילה הקבוצה לגביע קוראץ', אך פרשה בעקבות מבצע כוח מאוחד במסגרתו הפציצו כוחות נאט"ו את הרפובליקה הפדרלית של יוגוסלביה במלחמת קוסובו. הקבוצה סיימה את העונה במקום ה-11 והלפני אחרון בליגה המקומית, וירדה לליגה השנייה. ספרטק חזרה תוך עונה אחת בלבד לליגת העל, אך ירדה בסיום עונת 2004/05. בעונת 2006/07 ירדה הקבוצה לליגה השלישית ושיחקה בה במשך שלוש עונות, עד שחזרה לליגת המשנה הסרבית בכדורסל בסיום עונת 2010/11.

ב-2014 חזרה סובוטיצה לליגת העל הסרבית בכדורסל ושיחק בה במשך חמש עונות, עד שירדה לליגת המשנה בסיום עונת 2018/19. בעונת 2019/20, שבוטלה בעקבות מגפת הקורונה בסרביה, הורדה הקבוצה לליגה הרביעית לאחר שלא כיסתה את חובותיה, אך בקיץ 2021 תפסה את מקומה של ק.ק. פייר פליי בליגת המשנה. בסיום עונת 2022/23 זכתה ספרטק באליפות הליגה השנייה וחזרה לליגת העל.

בעונת 2023/24 השתתפה סובוטיצה ב וזכתה באליפות, והחל מעונת  תשתתף ב הראשונה.

## שחקנים
* ניקולה קאליניץ'

## תארים והישגים
;הליגה האדריאטית השנייה
***זכייה (1):** 2023/24
;ליגת המשנה הסרבית בכדורסל
***זכייה (1):** 2021/22
;גביע הליגה הסרבי
***זכייה (1):** 2022/23
;הגביע היוגוסלבי בכדורסל
*סגנות (1): 1994/95

## קישורים חיצוניים

## הערות שוליים

קטגוריה:קבוצות כדורסל יוגוסלביות
קטגוריה:קבוצות כדורסל סרביות
קוטה טאקאי

**קוטה טאקאי** (ביפנית: **高井 幸大**; נולד ב-4 בספטמבר 2004 ביוקוהמה שביפן) הוא כדורגלן יפני המשחק בעמדת הבלם בקבוצת בורוסיה מנשנגלדבך מהבונדסליגה, בהשאלה מטוטנהאם הוטספר, ובנבחרת יפן.

## קריירת מועדונים
טאקאי גדל במחלקת הנוער של קווסאקי פרונטלה מליגת העל היפנית, ובשנת 2022 החל לשחק בקבוצה הבוגרת של המועדון במסגרת ליגת העל היפנית.

ב-8 ביולי 2025 חתם בטוטנהאם הוטספר.

בינואר 2026 הושאל טאקאי לחצי עונה לבורוסיה מנשנגלדבך מהבונדסליגה.

## קריירה בין-לאומית
טאקאי נכלל בסגל הנבחרת האולימפית של יפן לטורניר הכדורגל באולימפיאדת פריז (2024), וערך שלוש הופעות בטורניר.

ב-5 בספטמבר 2024 ערך טאקאי את הופעת הבכורה שלו בנבחרת יפן, בניצחון 7-0 על נבחרת סין במסגרת מוקדמות מונדיאל 2026.

## קישורים חיצוניים

## הערות שוליים

קטגוריה:כדורגלנים יפנים
קטגוריה:בלמי כדורגל יפנים
קטגוריה:כדורגלני קווסאקי פרונטלה
קטגוריה:כדורגלני נבחרת יפן
קטגוריה:כדורגלנים יפנים באולימפיאדת פריז (2024)
קטגוריה:כדורגלני טוטנהאם הוטספר
קטגוריה:כדורגלני בורוסיה מנשנגלדבך
קטגוריה:יפנים שנולדו ב-2004
לוין אירווינג הנדי

**לוין אירווינג הנדי** (באנגלית: **Levin Irving Handy**; 24 בדצמבר 1861 – 3 בפברואר 1922) היה מחנך, עורך דין ופוליטיקאי אמריקאי, איש המפלגה הדמוקרטית, שכיהן כחבר בית הנבחרים של ארצות הברית מטעם דלאוור.

## ביוגרפיה
### ראשית חייו ומשפחתו
הנדי נולד ב-24 בדצמבר 1861 בברלין שבמרילנד, והיה בנו של ויליאם ק. הנדי, כומר פרסביטריאני. סביו היו ויליאם וו. הנדי, עורך דין בולט במחוז סומרסט, מרילנד, והכומר רוברט ג'יי ברקינרידג' מקנטקי. כבנו של כומר שנע לעיתים קרובות, הוא גדל והתגורר במספר מקומות, ניו יורק, קנטקי והחוף המזרחי של מרילנד. הוא התחתן עם מרי בל ב-1887 ונולדו להם שני ילדים, ל. אירווינג הבן ומרגרט. הוא היה גם אחיינו של ויליאם ק. פ. ברקנרידג', קצין בולט בצבא הקונפדרציה וחבר בית הנבחרים מקנטקי.

### קריירה מקצועית ופוליטית
הנדי לימד בית ספר ברובע דמס, במחוז סומרסט, מרילנד, ובשנת 1881, בגיל 19, נבחר להיות מנהל בית הספר התיכון בסמירנה, דלאוור. עד 1887 הוא היה מפקח על כל בתי הספר הציבוריים במחוז קנט, דלאוור, ובשנת 1890 הוא התקבל לעבודה כמנהל אקדמיית אולד ניוארק, בניוארק, דלאוור. בינתיים, הוא למד משפטים עם ג'ון ר. ניקולסון מדובר, דלאוור, ודיבר לעיתים קרובות בבתי ספר להכשרת מורים באזור.

הוא פרש מהוראה ב-1892, והפך לכותב מערכת בעיתון *Wilmington Every Evening*. הוא גם למד משפטים, התקבל ללשכת עורכי הדין ב-1899, והחל לעסוק בעריכת דין בדלאוור.

עם פרישתו מההוראה נטל תפקיד פעיל יותר בפוליטיקה, והפך ליושב ראש ועדת המפלגה הדמוקרטית בדלאוור מ-1892 עד 1896. הוא ביקש את המועמדות הדמוקרטית לשנת 1894 לחבר בית הנבחרים, אך הפסיד לסמואל בנקרופט, שהפסיד בעצמו בבחירות.

הנדי נבחר לבית הנבחרים של ארצות הברית בשנת 1896, כשהביס את חבר בית הנבחרים הרפובליקני המכהן ג'ונתן ויליס. במהלך קדנציה זו כיהן עם סיעת המיעוט הדמוקרטית בקונגרס ה-55. הוא ביקש להיבחר מחדש בשנת 1898, אולם הפסיד לרפובליקני ג'ון הופקר, איש עסקים מסמירנה וקרוב משפחה של אשתו. בסך הכול כיהן מ-4 במרץ 1897 עד 3 במרץ 1899, בתקופת ממשלו של נשיא ארצות הברית ויליאם מקינלי. לאחר מכן, נשאר הנדי פעיל בפוליטיקה, השתתף בוועידות הלאומיות הדמוקרטיות של 1900, 1904 ו-1908, והפסיד בבחירות לתובע הכללי של המדינה ב-1904. הוא התמודד על הכהונה בבית הנבחרים פעם נוספת, ב-1908, אך הפסיד לרפובליקני ויליאם הילד.

### מוות ומורשת
הנדי מת ב-3 בפברואר 1922 בווילמינגטון, דלאוור ונקבר בבית הקברות גלנווד בסמירנה, דלאוור. בתו, מרגרט, הפכה לרופאה בולטת בווילמינגטון. היא עסקה בכך במשך חמישים וחמש שנה, והייתה מובילה בהקמת מאגרי חלב לפגים. אנדרו וייאת' צייר את דיוקנה וקרא לו "רופא ילדים".

## קישורים חיצוניים
*
* 

קטגוריה:אמריקאים ילידי מרילנד
קטגוריה:חברי בית הנבחרים של ארצות הברית מדלאוור
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1861
קטגוריה:אמריקאים שנפטרו ב-1922
מיכאל לפרדון

**מיכאל (מישקה) לפרדון** (1947 – 29 בספטמבר 2024) היה כדורגלן, מנהל כדורגל וכדורסל ישראלי ואחד הסמלים הגדולים של מועדון הכדורגל הפועל חולון.

## קורות חיים
לפרדון נולד בפולין ועלה לישראל עם משפחתו בגיל 10. שיחק במשך רוב הקריירה בקבוצת הכדורגל של הפועל חולון, והגיע ממנה - כששיחקה בליגה א', השנייה - לנבחרת הנוער של ישראל. היה שותף לעלייה ההיסטורית של הקבוצה בעונת 1969/1970 בליגה א' לליגה הבכירה ועם השנים היה לאחד השחקנים המזוהים ביותר עם המועדון. היה ידוע בזריקות החוץ החזקות והארוכות שלו. בהמשך שיחק שלוש עונות בקבוצת הכדורגל של הפועל תל אביב אך חזר לסיים את הקריירה כשחקן פעיל במועדון בו גדל.

לפרדון הוא מלך השערים של הפועל חולון בכל הזמנים עם 145 כיבושים (126 בליגה ו-19 בגביע המדינה).

לאחר פרישתו ממשחק פעיל מונה למנהל קבוצת הכדורסל של הפועל חולון באחת מתקופות הזוהר של המועדון עם הישראלים המובילים ישראל אלימלך, ניב בוגין, אבי מאור, עופר יעקובי ומוטי דניאל. למשך תקופה קצרה אף שימש כמנהל נבחרת ישראל בכדורסל.

בהמשך היה גם מנהל מועדון הכדורגל של הפועל צפרירים חולון.

## קישורים חיצוניים

*
*

## הערות שוליים

קטגוריה:כדורגלנים ישראלים
קטגוריה:חולון: כדורגלנים
קטגוריה:כדורגלני הפועל תל אביב
קטגוריה:ישראלים ילידי פולין
קטגוריה:עולים בשנות ה-1950
קטגוריה:אישים הקבורים בבית הקברות ירקון
קטגוריה:ישראלים שנולדו ב-1947
קטגוריה:ישראלים שנפטרו ב-2024
עונת 2024/2025 בליגה האדריאטית

**עונת 2024/2025 בליגה האדריאטית** הייתה העונה ה-24 של הליגה האדריאטית, ליגת הכדורסל האזורית של קבוצות יוגוסלביה לשעבר (בוסניה והרצגובינה, קרואטיה, מונטנגרו, סרביה, סלובניה ומקדוניה הצפונית, שלא שלחה נציגה בעונה זו). בעונה זו הורחבה הליגה לראשונה בהיסטוריה ל-16 קבוצות ולראשונה מאז סולנוקי אולאי ולבסקי סופיה בעונת  כללה קבוצה שאינה ממדינות יוגוסלביה – מועדון הכדורסל דובאי מאיחוד האמירויות הערביות.

פרטיזן בלגרד זכתה בליגה בפעם השמינית בתולדותיה לאחר ניצחון 3–1 בסדרת הגמר על בודוצ'נוסט פודגוריצה.

## קבוצות
בעונה זו התמודדו 16 קבוצות. בעונת  לא היו יורדות ל, ולכן כל 14 הקבוצות שהתחרו בה נשארו. לליגה התווספו ספרטק סובוטיצה, שזכתה באליפות הליגה השנייה בעונת 2023/24, ודובאי, שצורפה על ידי הליגה.

## עונה סדירה
### טבלה

## פלייאוף
שמונה הקבוצות שדורגו ראשונות בעונה הסדירה העפילו לפלייאוף. רבע הגמר וחצי הגמר התקיימו בסדרות הטוב מ-3, ואילו הגמר נערך בסדרת הטוב מ-5.

## פלייאוף ירידה
ציבונה זאגרב (קרואטיה), שסיימה במקום ה-15 והלפני אחרון בליגה האדריאטית הראשונה, התמודדה בפלייאוף הירידה בסדרת הטוב מ-3 מול איליריה (סלובניה), שסיימה במקום השני ב. איליריה ניצחה בסדרה 2–0 (93–88 ו-89–66) וזכתה במקום בעונת 2025/2026 בליגה האדריאטית. ציבונה ירדה לליגה השנייה.

## פרסים
### פרסי העונה

### מצטיין המחזור

### מצטיין החודש

## קבוצות בתחרויות אירופיות

## קישורים חיצוניים
* נתונים מאתר יורובסקט

## הערות שוליים

קטגוריה:עונות בליגה האדריאטית
קטגוריה:תחרויות כדורסל ב-2024
קטגוריה:תחרויות כדורסל ב-2025
קטגוריה:2024 באירופה
קטגוריה:2025 באירופה
מתנקשים (סרט)

**מתנקשים** (באנגלית: **Assassins**) הוא סרט פעולה ומתח משנת 1995 בבימויו של ריצ'רד דונר, בכיכובם של סילבסטר סטאלון ג'וליאן מור ואנטוניו בנדרס. העלילה מתמקדת ברוברט ראת' (סטאלון), מתנקש ותיק שמחליט לפרוש מחיי הפשע, אך מוצא את עצמו נרדף על ידי מתנקש צעיר וחסר רחמים בשם מיגל ביין (בנדרס). בנוסף לכך, ראת' נאלץ להגן על אלקטרה (ג'וליאן מור), האקרית שמחזיקה במידע רגיש שכולם רוצים להשיג. הסרט משלב סצנות אקשן מתוחות עם קונפליקט אישי בין הדמויות הראשיות.

התסריט נכתב על ידי האחיות וצ'אוסקי ובריאן הלגלנד. האחיות וצ'אוסקי הצהירו כי התסריט שלהם שוכתב לחלוטין על ידי הלגלנד וכי הם ניסו להסיר את שמותיהם מהסרט אך נכשלו.

הקרנת הבכורה של הסרט התקיימה ב-6 באוקטובר 1995. הסרט זכה להצלחה מסחרית בקופות, למרות ביקורות מעורבות.

## תקציר העלילה
רוברט ראת' (סילבסטר סטאלון) הוא מתנקש ותיק שמתכנן לפרוש לאחר שנים רבות בתחום, אך תוכניתו משתבשת כאשר מתנקש צעיר בשם מיגל ביין (אנטוניו בנדרס) מתחיל לרדוף אחריו. במהלך הסרט, ראת' נדרש להגן על האקרית בשם אלקטרה (ג'וליאן מור), המחזיקה במידע רגיש שעלול לגרום לסכנת חיים עבור כולם.

## צוות השחקנים הראשי
* **[[סילבסטר סטאלון]]** בתפקיד רוברט ראת'
* **[[אנטוניו בנדרס]]** בתפקיד מיגל ביין
* **[[ג'וליאן מור]]** בתפקיד אלקטרה

## ביקורות
הסרט קיבל ביקורות מעורבות. בעוד שסצנות האקשן זכו לשבחים, העלילה והדמויות נתפסו כסטנדרטיות. ב-Rotten Tomatoes, הסרט קיבל ציון נמוך של 16% מצד המבקרים, אך קהל הצופים העניק לו ציון של 45%.

## קישורים חיצוניים

## הערות שוליים

קטגוריה:סרטי האחים וורנר
קטגוריה:סיאטל בקולנוע
קטגוריה:סרטי מרדף אמריקאיים
קטגוריה:סרטי 1995
קטגוריה:סרטי ריצ'רד דונר
טאני אולוואסאיי

**טאניטולווה אולוואטימילהין אולוואסאיי** (באנגלית: **Tanitoluwa Oluwatimilehin Oluwaseyi**; נולד ב-15 במאי 2000 באבוג'ה שבניגריה) הוא כדורגלן קנדי-ניגרי המשחק בעמדת החלוץ בויאריאל מהלה ליגה ובנבחרת קנדה.

## קריירת מועדונים
אולוואסאיי נולד באבוג'ה שבניגריה, ובגיל עשר עבר יחד עם משפחתו למיסיסוגה שבאונטריו, קנדה. הוא גדל במחלקות הנוער של ארין מילס SC ואקדמיית GPS, ושיחק בקבוצת הכדורגל של מכללת סט. ג'ונס בניו יורק. בשנת 2021 שיחק בקבוצות החובבניות מנהטן SC וניו יורק פאנסייפריאן-פרידומס.

ב-9 בינואר 2022 פורסם כי אולוואסאיי יהיה מועמד לבחירה בדראפט ה-MLS לעונת , וב-11 בינואר נבחר כבחירה ה-17 על-ידי מינסוטה יונייטד. ב-25 בפברואר חתם על חוזה לעונה אחת במועדון. בעונת 2022 שיחק במינסוטה יונייטד 2, קבוצת המילואים של המועדון. בחודש נובמבר 2022 הודיעה מינסוטה יונייטד כי האריכה את חוזהו של אולוואסאיי בעונה נוספת.

ב-27 באפריל 2023 הושאל לסן אנטוניו מה-USL עד לתום עונת .

ב-29 באוגוסט 2025 חתם אולוואסאיי בויאריאל מהלה ליגה. 

## קריירה בינלאומית
אולוואסאיי היה רשאי לייצג את נבחרות קנדה וניגריה.

ב-3 ביוני 2024 זומן למשחקי הידידות של נבחרת קנדה נגד נבחרות הולנד וצרפת, וב-9 ביוני ערך את הופעת הבכורה שלו בנבחרת, בתיקו 0-0 נגד נבחרת צרפת.

ב-15 ביוני 2024 נכלל בסגל נבחרת קנדה לטורניר קופה אמריקה 2024, ובסך הכל ערך חמש הופעות בטורניר, בו סיימה נבחרתו במקום הרביעי.

## קישורים חיצוניים

## הערות שוליים

קטגוריה:כדורגלנים קנדים
קטגוריה:חלוצי כדורגל קנדים
קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:כדורגלני מינסוטה יונייטד
קטגוריה:כדורגלני ויאריאל
קטגוריה:כדורגלני נבחרת קנדה
קטגוריה:כדורגלני קופה אמריקה 2024
קטגוריה:כדורגלני גביע הזהב 2025
קטגוריה:קנדים שנולדו ב-2000
קטגוריה:ניגרים שנולדו ב-2000
תאוריית תקציב אנרגיה דינמי

**תאוריית תקציב אנרגיה דינמי** (DEB) היא תיאוריה מטבולית פורמלית המספקת מסגרת כמותית אחת לתיאור דינמי של היבטי חילוף החומרים (תקציבי אנרגיה ומסה) של כל האורגניזמים החיים ברמת הפרט, בהתבסס על הנחות לגבי ספיגת אנרגיה, אחסון, ושימוש בחומרים שונים. תאוריית ה-DEB מקפידה על עקרונות תרמודינמיים מחמירים, מונעת על ידי דפוסים שנצפו בצורה אוניברסלית, אינה ספציפית למין, ומקשרת בין רמות שונות של ארגון ביולוגי (תאים, אורגניזמים ואוכלוסיות) כפי שנקבע על ידי ההשלכות של אנרגטיקה.

מודלים המבוססים על תאוריית ה-DEB יושמו בהצלחה על למעלה מ-1,000 מינים עם יישומים אמיתיים, החל משימור, חקלאות ימית, אקולוגיה כללית ואקוטוקסיקולוגיה. התיאוריה תורמת לבסיס התאורטי של התחום המתפתח של אקולוגיה מטבולית .

קטגוריה:תאוריות ביולוגיות
שחר המתים (סרט, 1978)

**שחר המתים**  (באנגלית: **Dawn of the Dead**) הוא סרט זומבים אמריקאי משנת 1978 אשר בוים על ידי ג'ורג' רומרו. זהו הסרט השני בסדרת סרטי הזומבים של רומרו.

מבקר הקולנוע רוג'ר אברט, אשר היה אחד ממבקרי הקולנוע הבולטים באותה התקופה, העניק לסרט דירוג של ארבעה כוכבים מתוך ארבעה, וכינה אותו "אחד מסרטי האימה הטובים ביותר שנעשו אי פעם".

הסרט, אשר הופק בתקציב צנוע של כ-1.5 מיליון דולרים, זכה להצלחה מסחרית ניכרת וגרף מעל ל-66 מיליון דולרים ברחבי העולם.

הצלחת הסרט הובילה לאורך השנים להפקה של מספר סרטי המשך. ב-2004 הופקה גרסה מחודשת לסרט בבימויו של זאק סניידר.

## תקציר העלילה
עלילת הסרט מתרחשת בארצות הברית בעיצומה של אפוקליפסת זומבים הגורמת לחברה לקרוס בעוד שהזומבים רוצחים את ההמונים. העלילה מתמקדת בארבעה ניצולים – שני שוטרי SWAT, טייס מסוק וחברתו ההרה. ארבעת הניצולים בורחים מהעיר בחיפוש אחר מקום בטוח לשהות בו. בעקבות כך הם פורצים למרכז קניות נטוש ומתבצרים שם. הניצולים נאלצים להתמודד עם אתגרים הולכים וגדלים ככל שכמות הזומבים שמתאספת מחוץ למרכז הקניות הולכת וגדלה.

## צוות השחקנים הראשי
* **[[קן פורי]]** בתפקיד פיטר וושינגטון, שוטר SWAT אפרו-אמריקני קשוח אשר הופך למנהיג הקבוצה.
* **[[גיילן רוס]]** בתפקיד פרנסין "פראן" פרקר, מנהלת תחנת טלוויזיה וחברתו של סטיבן. בתחילה מהוססת ומפוחדת, אך בהמשך היא לומדת כיצד להגן על עצמה.
* **[[דייוויד אמגה]]** בתפקיד סטיבן "פלייבוי" אנדרוז, טייס מסוק והחבר של פרנסין. אף על פי שאינו מיומן בלחימה כמו פיטר ורוג'ר, סטיבן נחוש להגן על הקבוצה.
* **[[סקוט רייניג'ר]]** בתפקיד רוג'ר "טרופר" דמרקו, שוטר SWAT וחבר טוב של פיטר.

## קישורים חיצוניים

* 

## הערות שוליים

קטגוריה:סרטים שמתרחשים במרכזי קניות
קטגוריה:סרטים שצונזרו
קטגוריה:סרטי המשך אמריקאיים
קטגוריה:סרטי אימה מ-1978
קטגוריה:סרטי 1978
If I Can't Love Her

"**If I Can't Love Her**" הוא שיר שנכתב על ידי טים רייס והולחן על ידי אלן מנקן למחזמר "היפה והחיה" (1994), עיבוד בימתי לסרט האנימציה של דיסני מ-1991 באותו השם. השיר מושר על ידי החיה לאחר שהוא מפחיד את בל, היפה, וגורם לה לברוח מהטירה ומתאר את הקושי של החיה לאהוב את בל. השיר בוצע לראשונה על ידי השחקן האמריקני טרנס מאן, ששיחק את החיה בברודוויי.

החיה בקושי שר בסרט המקורי, ולכן מנקן ורייס כתבו את השיר כסולו לדמות על מנת לסייע לפיתוח הדמות ולהבעת רגשותיה כלפי בל. השיר שואל מוטיבים מוזיקליים מפסקול הסרט, שגם הוא הולחן על ידי מנקן. השיר נכתב כקינה על אהבה ותשוקה שאבדה, ומולחן כבלדה מלנכולית עם סגנון אופראי במקצת. השיר מבוצע בשנית במערכה השנייה לאחר שהחיה משחרר את בל ומאפשר לה לחזור לביתה. השיר קיבל ביקורות חיוביות ממבקרי התיאטרון, ששיבחו את מנקן ורייס על הכתיבה ואת הופעתו של מאן.

השיר זכה לכמה גרסאות כיסוי, בין היתר על ידי הזמר ג'וש גרובן. השיר כמעט נכלל בגרסת הלייב אקשן של הסרט, אבל בסוף הוחלף בבלדה אחרת, "Evermore", שלטעמי היוצרים שירתה יותר טוב את עלילת הסרט.

## קישורים חיצוניים

קטגוריה:שירים מתוך היפה והחיה של דיסני
קטגוריה:שירים באנגלית
קטגוריה:שירים שנכתבו על ידי טים רייס
קטגוריה:שירים שהולחנו על ידי אלן מנקן
קטגוריה:שירים שהופקו על ידי אלן מנקן
קטגוריה:בלדות משנות ה-1990
קטגוריה:בלדות פופ
קטגוריה:סינגלים בהוצאת וולט דיסני רקורדס
לגנס

**לֶגַנֵס** (בספרדית: **Leganés**; הגייה: [leɣaˈnes]) היא עיר בקהילת מדריד שבספרד. היא נחשבת כחלק מאזור מטרופולין מדריד, וממוקמת כ-11 ק"מ דרום-מערבית ממרכז מדריד. נכון לשנת 2024, אוכלוסייתה מונה 194,084 תושבים, מה שהופך אותה לעיר החמישית בגודלה מבחינת האוכלוסייה בקהילת מדריד. שטחה הוא 43.09 קמ"ר והיא ממוקמת בגובה של 667 מ' מעל פני הים.

## היסטוריה
הקמת היישוב מתוארכת באופן זמני לסביבות שנת 1280. לאורך ימי הביניים, היא נותרה כפר קטן, ממנו מעט מידע התפשט. במאה ה-16 היא הייתה חלק מאדמת מדריד.

## גאוגרפיה
העיירה ממוקמת במרכז חצי האי האיברי, בגובה של כ-667 מטרים מעל פני הים.

## חינוך
בלגנס נמצאת אוניברסיטת קרלוס השלישי של מדריד.

## תחבורה
ליבת העיר מוקפת בכבישים מהירים, כולל: M-40, A-42, R-5, M-45 ו-M-50.

היא מחוברת למדריד באמצעות הרכבת הפרברית האזורית ובאמצעות 6 תחנות של קו 12 של הרכבת התחתית של מדריד.

## ספורט ופנאי
בעיר מגוון רחב של חנויות ומרכזים משפחתיים, במיוחד סביב אזור Parquesur. לכל השכונות יש לפחות שני פארקים גדולים לפנאי. העיר ידועה באיכות המסעדות שלה, רובן ממוקמות במרכז העיר או בסמוך לפארקים כמו La Chopera.

ה-"Pista de Hielo" היא משטח החלקה על קרח בגודל רגיל המכשיר אנשים מכל רחבי מדריד בהחלקה על קרח והוקי קרח. היא גם המתחם של קבוצת ההוקי קרח של לגנס. מלבד ה"Pista de Hielo", יש בעיר עשרה מרכזי ספורט (Polideportivo Europa, Los Frailes, Alfredo Di Stéfano, Olimpia, Butarque, La Cantera). מרכזים אלה כוללים מתקנים רבים, כולל מגרשי כדורסל, מגרשי כדורגל, מגרשי אתלטיקה, חדרי כושר, סאונות, בריכות שחייה ועוד רבים אחרים.

קבוצת הכדורגל של העיר היא לגנס, שעלתה לליגה הראשונה לאחר שזכתה בתואר הליגה הספרדית השנייה בפעם הראשונה בהיסטוריה שלה. הקבוצה משחקת באצטדיון בוטארקה שנמצא בעיר. כדורגל הוא הספורט הפופולרי ביותר בלגנס. לגנס היא העיר השנייה אחרי מדריד מבחינת מספר מועדוני הכדורגל הרשמיים בקהילה האוטונומית של מדריד.

בלגנס יש גם בית ספר רשמי לשפות, שבו תושבי העיר יכולים ללמוד אנגלית, צרפתית, גרמנית, פורטוגזית, איטלקית, רוסית או אפילו ספרדית (מותאמת למהגרים). המיסים של בית הספר משולמים על ידי ממשלת מדריד כך שהתושבים משלמים רק אגרה חד פעמית של €250 בשנה עבור כל אחת מהשפות. יש הנחות מיוחדות לתלמידים שלומדים יותר משפה אחת בו זמנית ולמשפחות שיש בהן יותר מאדם אחד הלומד בה גם כן. לחלק מהשכונות יש גם מרכז תרבותי (San Nicasio, Centro, Zarzaquemada, El Carrascal).

## קישורים חיצוניים

* 

קטגוריה:מדריד (קהילה אוטונומית): ערים
עוזי פיינרמן (מוזיקאי)

**עוזי פיינרמן** (נולד ב-1980) הוא מוזיקאי, זמר ומלחין הידוע בשם הבמה **עוזי רמירז**, חבר בהרכב "האחים רמירז" וחבר לשעבר בלהקת בום פם.

## ביוגרפיה
פיינרמן נולד בישראל וגדל ברחובות ובארצות הברית (בקליפורניה ובאיווה). אביו הוא פרופ' אלי פיינרמן שכיהן כדקאן הפקולטה לחקלאות של האוניברסיטה העברית, ואחיו הוא פרופ' עפר פיינרמן, פיזיקאי במכון ויצמן למדע. עוזי נקרא על שם סבו, שהיה ח"כ וסגן שר החקלאות ונפטר צעיר לימים.

התחיל לנגן על גיטרה בגיל 9 ובתיכון למד בבית הספר תלמה ילין במגמת ג'אז, שם התחיל לכתוב מוזיקה. בתיכון פגש פיינרמן את אורי בראונר כנרות ויובל זולוטוב, איתם הקים את להקת בום פם.

בשנת 2009 עזב את להקת בום פם והקים עם ספי ציזלינג ואיתן אפרת את הרכב האינדי "האחים רמירז". "האחים רמירז" הוציאו מספר אלבומים, בהם "האחים רמירז", "Who? You!" ו-"Octopus Yoga".

בשנת 2012, כתב את המוזיקה לסרט "לא בתל אביב" יחד עם רותם בר אור.

בנוסף, יצא לקריירת סולו, אך במקביל ממשיך לנגן לצד אמנים שונים כמו יהלי סובול, קרולינה ועוד.

כמה משיריו זכו להיות כמוזיקת רקע בסדרה שבאבניקים.

## דיסקוגרפיה
### סולו
* 2024 – Family Man (מיני אלבום)
* 2023 – Axe & Spade
* 2022 – Neon Dust
* 2016 – Ice Skates (מיני אלבום)
* 2014 – Bobbi Jene & The Bullet
* 2014 – Cheese in My Pocket
* 2010 – Lick My Heart

### עם האחים רמירז
* 2021 – Sci-Fi
* 2015 – Octopus Yoga
* 2013 – Who? You!
* 2010 – One Night (מיני אלבום)
* 2009 – האחים רמירז

### עם בום פם
* 2009 – Puerto Rican Nights
* 2006 – בום פם

## קישורים חיצוניים
* אתר האינטרנט של עוזי רמירז

* 

## הערות שוליים

2024 09
קטגוריה:מוזיקאים ישראלים
קטגוריה:בוגרי תלמה ילין
קטגוריה:ישראלים שנולדו ב-1980
ספיד רייסר (סרט)

**ספיד רייסר** (באנגלית: **Speed Racer**) הוא סרט קומדיית פעולה משנת 2008 שנוצר על ידי האחיות וצ'אוסקי אשר מבוסס על סדרת המאנגה משנות ה-60 באותו השם מאת טאטסואו יושידה.

## תקציר העלילה
עלילת הסרט מתמקדת בנהג המרוצים הצעיר והמוכשר ספיד רייסר (בגילומו של אמיל הירש) אשר שחולם לנצח במירוץ היוקרתי "קאזה כריסטו 5000".

## צוות השחקנים הראשי
[שמאל|ממוזער| [אמיל הירש וכריסטינה ריצ'י בהקרנת הבכורה של הסרט בפסטיבל הסרטים טרייבקה]]
* **[[אמיל הירש]]** בתפקיד ספיד רייסר, נהג מרוצים צעיר ומוכשר שחולם לנצח במירוץ היוקרתי "קאזה כריסטו 5000".
* ניקולס אליה בתפקיד ספיד רייסר צעיר.
* **[[כריסטינה ריצ'י]]** בתפקיד טריקסי, חברתו של ספיד ומכונאית מיומנת אשר מסייעת לספיד רייסר.
* **[[אריאל וינטר]]** בתפקיד טריקסי הצעירה.
* **[[מת'יו פוקס]]** בתפקיד נהג המרוצים המסתורי והמיומן Racer X.
* **[[ג'ון גודמן]]** בתפקיד אביו של ספיד רייסר.
* **[[סוזן סרנדון]]** בתפקיד אימו של ספיד רייסר.
* **[[פאולי ליט]]** בתור ספריטל רייסר, אחיו הצעיר של ספיד רייסר.
* **בנו פירמן** בתפקיד ראש אגף פשעי תאגידים אשר חוקר את השחיתות בעולם המרוצים.

## הפקה
הסרט עשה שימוש רב בגרפיקה ממוחשבת והיה מאופיין בסגנון וויזואלי ייחודי אשר היווה מחווה לסדרת המאנגה המקורית.

הסרט צולם בפוטסדאם ובברלין בשנת 2007 בין החודשים יוני עד אוגוסט.

### פסקול
פסקול הסרט הולחן על ידי מייקל ג'יאצ'ינו ובוצע על ידי התזמורת "סימפוניית אולפני הוליווד".

## קישורים חיצוניים

* 

## הערות שוליים

קטגוריה:סרטי האחים וורנר
קטגוריה:סרטי IMAX
קטגוריה:סרטי 2008
קטגוריה:סרטי לייב אקשן המבוססים על סדרות מאנגה
גאולוגיית מבול

**גאולוגיית מבול** (מכונה גם גאולוגיה של הבריאה או גאולוגיה דילוביאלית) היא ניסיון פסאודו-מדעי לפרש וליישב מאפיינים גאולוגיים של כדור הארץ בהתאם לאמונה פונדמנטליסטית בנרטיב המבול מספר בראשית בתנ"ך. בתחילת המאה ה-19, גאולוגים דילוביאליים שיערו שמאפיינים ספציפיים של פני השטח מספקים עדות לשיטפון עולמי שבא בעקבות תקופות גאולוגיות מוקדמות יותר; לאחר חקירה נוספת הם הסכימו שהמאפיינים הללו נבעו משיטפונות מקומיים או מקרחונים. במאה ה-20, בריאתנים מאסכולת כדור הארץ הצעיר החיו את גאולוגיית המבול כמושג-על בהתנגדותם לאבולוציה, תוך הנחה שהעולם נברא בשישה ימים ושינויים גאולוגיים קטקליזמים במהלך המבול המקראי, ושילבו הסברים בריאתניים על רצפי שכבות הסלעים.
[250px|ממוזער|טקסט= מפגש התיבה, קנטקי, ייצוג של תיבת נוח, המופעל על ידי Answers in Genesis,, ארגון תומכים בבריאתנות של כדור הארץ צעיר| "מפגש התיבה", [קנטקי, ייצוג של תיבת נוח, המופעל על ידי Answers in Genesis,, ארגון בריאתנות כדור הארץ צעיר]]
בשלבים המוקדמים של התפתחות מדע הגאולוגיה, פורשו מאובנים כעדות להצפות או מבול מעבר. "התאוריות של כדור הארץ" של המאה ה-17 הציעו מנגנונים המבוססים על חוקי טבע, בטווח זמן שנקבע על ידי כרונולוגיית אשר. ככל שהגאולוגיה המודרנית התפתחה, גאולוגים מצאו עדויות לכדור הארץ קדום ועדויות שאינן עולות בקנה אחד עם התפיסה שכדור הארץ התפתח בסדרה של אסונות, כמו מבול בראשית. בבריטניה של תחילת המאה ה-19, ה"דילוביאליזם" ייחס צורות קרקע ומאפיינים של פני השטח (כגון שכבות חצץ וסלעים תועים) להשפעות ההרסניות של המבול העולמי כביכול, אך עד 1830 גאולוגים גילו יותר ויותר שהעדויות תומכות רק בשיטפונות מקומיים יחסית. "גאולוגים של כתבי הקודש" כפי שהם מכונים כיום, ניסו לתת קדימות להסברים תנ"כיים מילוליים, אך הם חסרו רקע בגאולוגיה, והם נדחקו לשוליים על ידי הקהילה המדעית, כמו גם השפעה מועטה בכנסיות.

גאולוגיית המבול הבריאתנית נתמכה רק על ידי מיעוט מהתנועה האנטי-אבולוציונית של המאה ה-20, בעיקר בכנסייה האדוונטיסטית של היום השביעי, עד לפרסום ב-1961 של "מבול בראשית"  מאת מוריס ויטקומב. בסביבות 1970, התומכים אימצו את המונחים "בריאתנות מדעית" ו"מדע הבריאה".

ניתוח מדעי הפריך את עקרונות המפתח של הגאולוגיה של המבול. גאולוגיה של המבול סותרת את הקונצנזוס המדעי בגאולוגיה, סטרטיגרפיה, גיאופיזיקה, פיזיקה, פליאונטולוגיה, ביולוגיה, אנתרופולוגיה וארכאולוגיה. הגאולוגיה המודרנית, תת-הדיסציפלינות שלה ודיסציפלינות מדעיות אחרות משתמשות בשיטה המדעית. לעומת זאת, גאולוגיית מבול אינה דבקה בשיטה המדעית, מה שהופך אותה לפסאודו-מדע.

## קישורים חיצוניים

* The Fatal Flaws of Flood Geology, Creation/Evolution Journal, Volume 1, No. 1, Summer 1980
* History of the Collapse of "Flood Geology" and a Young Earth, סיכום של הספר The Biblical Flood: A Case Study of the Church's Response to Extrabiblical Evidence (Eerdmans, 1995) מאת Davis A. Young.

## ראו גם
* היסטוריה של הגאולוגיה
* גיל כדור הארץ
* התפתחות מערכת השמש
* בריאתנות
* יום חמישי האחרון
* דת ומדע

## הערות שוליים

קטגוריה:פסאודו-מדע
קטגוריה:גאולוגיה
קטגוריה:בריאתנות
קטגוריה:תאוריות מדעיות ארכאיות
קטגוריה:מדע ודת
יחסי טונגה–פיג'י

**יחסי טונגה–פיג'י** הם יחסי החוץ בין **[[טונגה|ממלכת טונגה]]** לבין **[[פיג'י|הרפובליקה של פיג'י]]**. למדינות השכנות הללו בדרום האוקיינוס השקט יש היסטוריה של יחסים דו-צדדיים הנמשכים כמה מאות שנים אחורה.

אף על פי שהיחסים בין שתי המדינות היו טובים מאז ששתיהן הפכו לעצמאיות בשנות ה-70, הם הידרדרו באופן ניכר בתחילת 2011.

## היסטוריה

לפיג'י יש הרבה השפעה בטונגה ולהפך. החל מממלכת טואי פולוטו שהתקיימה בפיג'י. אחרי ממלכת טואי פולוטו, הגיעה אימפריית טואי טונגה. הייתה אז מלחמה בקנה מידה מלא עקב פלישת הטונגאים בהנהגת אחיינו של הטואי טונגה (אנלה מאפו). האימפריה ירדה לאחר מכן, אך טונגה נותרה שכנה רבת השפעה בענייני פיג'י. בשנת 1848, הנסיך הטונגאי מאפו התיישב בלקבה, והקים דריסת רגל חדשה במזרח פיג'י. הוא היה מלווה על ידי מיסיונרים וסאליים טונגאים, אשר התלכדו עם ההגעה המוקדמת של המתודיזם לפיג'י על ידי מיסיונרים וסאליים אנגלים. עד היום, מתודיזם היא הדת העיקרית של הפיג'ים הילידים. השפעתו של מאפו בפיג'י התרחבה במהלך שנות ה-50, ואיימה על ניסיונותיו של סרו אפניסה קאקובאו לבסס את עצמו כמלך על כל פיג'י. בסופו של דבר, תמיכתם של מאפו וטונגה בקרב קאבה ב-1855 הייתה מכרעת באיפשור לקאקובאו לבסס את מנהיגותו על פיג'י, ולגבש זמנית את מעמדו ותפקידו של הנסיך הטונגאי במדינה. השפעתה הישירה של טונגה דעכה, עם זאת, לאחר שקאקובאו ויתר על פיג'י לטובת ריבונות בריטית ב-1874.

## קישורים חיצוניים

## הערות שוליים

פיג'י
טונגה
מלון W עמאן

**מלון W עמאן** (בערבית: **فندق دبليو عمان**, תעתיק מדויק: **פנדק דבליו עמאן**) הוא מלון חמישה כוכבים בגובה 150 מטרים ברובע עבדאלי החדש בעמאן, בירת ירדן. המלון נפתח באפריל 2018 ובעליה חברת Eagle Hills Properties, חברת פיתוח נדל"ן שבסיסה באבו דאבי, איחוד האמירויות הערביות. המלון כולל עיצוב בהשראת העיר פטרה וכולל 280 חדרים ו-44 סוויטות נכון לספטמבר 2020.

## היסטוריה
עסקת זיכיון עם מפתחת הנדל"ן Saraya Holdings הוכרזה בסוף 2007. בדצמבר 2012 הזמינה Saraya Holdings את חברת הקבלנות של דובאי לבנות מגרש של 78,000 מ"ר למטרות מגדל עם שימוש מעורב בעבדאלי. העיצוב, שהועלה על ידי חברת האדריכלות פרקינס אנד וויל נוצר בהשראת תצורות הסלע של העיר הנבטית פטרה המהווה האטרקציה התיירותית הידועה והחשובה ביותר בממלכת ירדן. הפרויקט בשווי 200 מיליון דולר כולל פודיום בן שמונה מפלסים המכיל יחידות קמעונאיות יוקרתיות, שטחי משרדים, חלל ישיבות, טרקלין, בר בבריכה, ספא אקסקלוסיבי בשירות מלא, מרכז כושר, מועדון בריאות בו ספא וסאונה.

## מגורים
שש הקומות העליונות של מגדל W עמאן מכילות 41 יחידות דיור, הממותגות כמגורי יוקרה עליונים. המגורים בדירות אלו החלו בסתיו 2017.

## קישורים חיצוניים
* 

## הערות שוליים

קטגוריה:ירדן: תיירות
קטגוריה:מלונות גורדי שחקים
קטגוריה:אסיה: בתי מלון
W
בטי קרטיס

**רוברטה קורטי** (באיטלקית: **Roberta Corti**; 21 במרץ 1936 – 15 ביוני 2006), שהייתה ידועה בשם הבמה **בטי קרטיס** (**Betty Curtis**), הייתה זמרת איטלקייה שהקריירה שלה השתרעה לאורך 47 שנים.

בגיל צעיר התחילה לשיר במועדוני לילה, ובשנת 1958 התגלתה על ידי . סינגל הבכורה שלה היה ביצוע של "With All My Heart" בביצוע עם התזמורת של .

שירה, "Al di là", שאותו ביצעה יחד עם , זכה בפסטיבל סן רמו ב-1961. כתוצאה מכך, קרטיס ייצגה את איטליה באירוויזיון 1961 עם השיר, שהגיע למקום החמישי.

ב-1965 השתתפה שנית בפסטיבל סן רמו עם השיר "Invece no".

הביצוע של קרטיס ל"I Will Follow Him" הופיע בפסקול סרטו של מרטין סקורסזה, "החבר'ה הטובים".

## קישורים חיצוניים

## הערות שוליים

קטגוריה:משתתפי פסטיבל סן רמו 1959
קטגוריה:משתתפי פסטיבל סן רמו 1960
קטגוריה:משתתפי פסטיבל סן רמו 1961
קטגוריה:משתתפי פסטיבל סן רמו 1962
קטגוריה:משתתפי פסטיבל סן רמו 1965
קטגוריה:משתתפי פסטיבל סן רמו 1967
קטגוריה:זמרות איטלקיות
קטגוריה:משתתפי אירוויזיון 1961
קטגוריה:נציגי איטליה באירוויזיון
קטגוריה:זוכי פסטיבל סן רמו
קטגוריה:איטלקים שנולדו ב-1936
קטגוריה:איטלקים שנפטרו ב-2006
קטגוריה:איטלקיות שנפטרו ב-2006
נרי צדקה

**נרי צדקה** (נולד ב-24 בספטמבר 1977) הוא שחקן ודוגמן ישראלי.

## ביוגרפיה
צדקה נולד למשפחה שומרונית אדוקה, וגדל בשכונת השומרונים נווה פנחס שבעיר חולון, ישראל.  

אביו, ברוך צדקה, מהקהילה השומרונית, מוכר בכך שכל ילדיו בחרו לעזוב את העדה ולעבור לחיות כיהודים, מלבד נרי שנשאר שומרוני.

אחותו היא השחקנית סופי צדקה. 

### קריירה
נרי צדקה רכש את הכשרתו המקצועית בתחום המשחק בבית הספר לאומנויות הבמה "בית צבי", שם למד בין השנים 2002–2005. בהמשך דרכו, המשיך להשתלם בלימודי משחק אצל אייל כהן בין השנים 2006–2008, וכן עבר הכשרה בפיתוח קול אצל דלית כהנא. את צעדיו הראשונים על המסך עשה כבר בשנת 2003, כאשר גילם את בועז, מדריך הג'ודו של שירלי (אגם רודברג), בעונתה הראשונה של הטלנובלה המצליחה "אהבה מעבר לפינה". 

לאורך השנים השתתף צדקה במגוון פרויקטים טלוויזיוניים וקולנועיים. בשנת 2009 הופיע בסרט התיעודי "שומרוני בודד" בבימויו של ברק הימן, המגולל את סיפורו המורכב של אביו, ברוך צדקה, ואת מערכת היחסים המתוחה עם העדה השומרונית בעקבות עזיבת בנותיו את הקהילה. שנה לאחר מכן השתתף בקליפ של פבלו רוזנברג לשיר "אל תדאגי לי אמא". בשנת 2011 שיחק בסרט הקצר "יום עבודה שגרתי" ובאותה שנה אף עסק ביצירה מוזיקלית והוציא את השיר "שנינו שווים". בשנת 2018 הופיע בסדרת הנוער "בית הכלבים" בתפקיד מקס דמרקוס.

לצד קריירת המשחק, פיתח צדקה קריירה ענפה כדוגמן ופרזנטור. הוא דגמן עבור חברת "פילה" והשתתף בתצוגות אופנה של מותגים מובילים בישראל, בהם "רנואר" ו"קסטרו". בנוסף, השתתף בקמפיינים ופרסומות למותגים מקומיים ובינלאומיים, ביניהם "סופר-פארם", "אל על", "אמדוקס", "נביעות", "דרינקה", "Silkin MAIN", "משרד התיירות", "AllJobs", "בוש", "Moovit", "יקבי כרמל", "Plus500", ורשתות המלונות "דן" ו"קרלטון". 

## קישורים חיצוניים
* 
* 
* 

## הערות שוליים

קטגוריה:שחקני קולנוע וטלוויזיה ישראלים
קטגוריה:בוגרי בית צבי
קטגוריה:אישים שומרונים
קטגוריה:חולון: אישים
קטגוריה:ישראלים שנולדו ב-1977
איזידור גרוס

**איזידור גרוס** (בגרמנית: **Izidor Gross**; קישלד, הונגריה, 25 ביוני 1860 – מחנה הריכוז יאסנובאץ, 1942) היה אמן שחמט קרואטי יהודי-הונגרי וחזן בית הכנסת, יליד הונגריה. הוא היה מייסד פדרציית השחמט הקרואטית ופרסם ספרים רבים בנושא.

## קורות חיים
איזידור גרוס נולד במשפחה יהודית בכפר במרכז טרנסדנוביה. ב-1891 התיישב בקרלובץ, שבאזור קרואטיה (אז אוסטרו-הונגריה), שם שימש כחזן בבית הכנסת. בנוסף לעבודתו בקהילה היהודית של קרלובץ, גרוס היה אמן שחמט נלהב וסופר מקצועי בולט על בעיות שחמט ומשחק השחמט. בשנת 1908, הוא היה ממייסדי אגודת השחמט קרלובץ ובשנת 1912 של איגוד השחמט הקרואטי. הוא פרסם מאמרים הקשורים לבעיות שחמט במגזינים ובעיתונים מקומיים וזרים שונים. ב-1909 פרסם ספר בשם "Šahovska abeceda" (אלפבית שחמט). ב-1912 ארגן גרוס את טורניר השחמט הבין-לאומי הראשון בבלקן בעיר קרלובץ. לאחר הקמת המדינה העצמאית של קרואטיה, הוא נעצר וגורש למחנה הריכוז יאסנובאץ, שם נרצח במהלך השואה ב-1942. יחד עם בנו הרמן וכלתו יוליה.

## כתביו

* Rochade und Notation bei Ibn Esra, Druck von T. Schatzky, Breslau (1900)
* Povijest šaha, Knjigotiskara M. Fogina, Karlovac (1912)
* Problemi Karlovačkog medunarodnog šahovskog turnira, Knjigotiskara Dragutina Hauptfelda, Karlovac (1913)
* Šahovska abeceda, Knjižara St. Kugli, Zagreb (1923)
* 150 בעיות נבחרות, Knjigotiskara M. Fogina, Karlovac (1936)
* Humorističke crtice iz jevreskog života, Knjigotiskara M. Fogina, Karlovac (1938)

## לקריאה נוספת


* 


## הערות שוליים

קטגוריה:שחמטאים יהודים קרואטים
קטגוריה:שחמטאים שנספו בשואה
קטגוריה:ספורטאים יהודים קרואטים
קטגוריה:ספורטאים שנספו בשואה
קטגוריה:חזנים קרואטים
קטגוריה:חזנים הונגרים
קטגוריה:יהודים אוסטרו-הונגרים
קטגוריה:הונגרים שנולדו ב-1860
קטגוריה:הונגרים שנפטרו ב-1942
יחסי החוץ של טונגה

ממוזער|441x441 פיקסלים|באדום: טונגה עצמה. בכחול: מדינות המקיימות איתה יחסים דיפלומטיים
**יחסי החוץ של טונגה** הם היחסים הבילטרליים שבין ממלכת טונגה לבין מדינות העולם וגופים בין-לאומיים שונים.

## מדינות איתן טונגה מקיימת יחסים דיפלומטיים

## קישורים חיצוניים

## הערות שוליים

*
*
סרט הישרדות

**סרט הישרדות** (באנגלית: **Survival film**) הוא סוגה קולנועית שבה דמות אחת או יותר מנסות לשרוד מבחינה פיזית. הז'אנר מתמקד במאבקי החיים-והמוות של הדמויות, לרוב על רקע נסיבות מסוכנות. סרטי הישרדות בוחנים את הרצון האנושי לחיות, את המוטיבציות האישיות, ואת הרצונות הפנימיים, ומעודדים את הקהל לחשוב על היבטים רחבים יותר של אנושיות וערכים אישיים. הם מאזנים בין ריאליזם ואמינות לבין מתח איטי מתמשך כדי לשמור על תחושת דחיפות. אף על פי שיש סרטי הישרדות עם סגנון אפי וזמני הקרנה ארוכים, היעילות שלהם טמונה ביצירת אווירה שבה כל רגע מהווה איום סמוי על קיומו של הגיבור.

סרטי הישרדות הם אפלים יותר מרוב סרטי ההרפתקאות האחרים ונוטים למקד את עלילת הסרט בדמות אחת, בדרך כלל בגיבור הראשי. הסרטים נוטים להיות "ממוקמים בעיקר בהקשר עכשווי", כך שקהל הצופים מכיר את הסביבה, והפעילויות של הדמויות פחות רומנטיות.

בספר משנת 1988 השווה תומאס סובצ'ק בין סרט הישרדות לסרט רומנטי: "שניהם מדגישים את הניצחון ההרואי על מכשולים המאיימים על הסדר החברתי ואת האישור מחדש של ערכים חברתיים עיקריים כגון משחק הוגן, כבוד ליכולת ושיתוף פעולה". הסופר אמר שסרטי הישרדות "מזהים ומבודדים מיקרוקוסמוס של חברה", כמו הקבוצה הניצולה מהתרסקות המטוס בסרט "טיסת הפניקס" (1965) או הניצולים על גבי ספינת האוקיינוס ההפוכה בסרט "הרפתקה בפוסידון" (1972). סובצ'ק הסביר, "רוב הזמן בסרט הישרדות מוקדש לתיאור התהליך שבו הקבוצה, שנותקה מהביטחונות ומהוודאות של רשתות התמיכה הרגילות של החיים האזרחיים, הופכת ליחידה מתפקדת ויעילה". הקבוצה לעיתים קרובות מורכבת מדמויות מגוונות, לעיתים עד כדי קריקטורה. בעוד שנשים הוצגו בצורה סטריאוטיפית בסרטים אלו, הן "לעיתים קרובות ממלאות תפקיד מכריע בהצלחתה או כישלונה של הקבוצה"

## רשימת חלקית של סרטי הישרדות

## לקריאה נוספת

* 


## הערות שוליים

קטגוריה:סוגות בקולנוע
*
המפלצת שלך

"**המפלצת שלך**" (באנגלית: **Your Monster**) הוא סרט  רומנטית אמריקאי משנת 2024 שנכתב ובוים על ידי קרוליין לינדי, על בסיס סרטה הקצר משנת 2019 באותו השם. בסרט מככבים מליסה באררה, טומי דיואי, אדמונד דונובן, קיילה פוסטר ומייגן פאהי.

הסרט עתיד לעלות לאקרנים בארצות הברית ב-25 באוקטובר 2024.

## תקציר העלילה
לורה פרנקו היא שחקנית צעירה שנאלצת להתמודד עם הגילוי שהיא חולה בסרטן לצד הפרידה הטרייה מבן זוגה, גם הוא שחקן, כשהיא מגלה מפלצת מפחידה אך מקסימה בצורה מוזרה המתגוררת בארון הבגדים שלה.

## צוות השחקנים
* מליסה באררה – **לורה פרנקו**
* טומי דיואי – **המפלצת**
* אדמונד דונובן – **ג'ייקוב**
* קיילה פוסטר – **מזי**
* מייגן פאהי – **ג'קי דנון**

## הפקה
### פיתוח
על הפקת הסרט הופקדו לינדי וקיילה פוסטר לצד שאנון ריילי, קירה קרסטנסן ומלאני דונקרס. באררה תיארה את הסרט למגזין "קוליידר" כ החדשות על ליהוקה של באררה לתפקיד זמן קצר לאחר עליית הסרט "צעקה 6" הביאה לכך שמגופי תקשורת אחדים כינו אותה "מלכת הצרחות" החדשה.
### צילומים
צילומי הסרט התקיימו תוך עשרים יום בהובוקן, ניו ג'רזי.

## הפצה
בכורת הסרט התקיימה במהלך הקרנת חצות בפסטיבל הסרטים סאנדנס 2024 ב-18 בינואר 2024. במרץ 2024, נמסר כי זכויות הפצת הסרט נרכשו על ידי "Vertical Entertainment". הסרט עתיד לעלות לאקרנים ב-25 באוקטובר 2024.

## ביקורות
באתר הביקורות "Rotten Tomatoes", קיבל הסרט את הציון 83% על בסיס 24 ביקורות, עם דירוג ממוצע של 7.3/10. באתר הביקורות המשוקללות "Metacritic", קיבל הסרט את הציון 68/100, על בסיס 8 ביקורות, דבר המצביע על ביקורות "טובות לרוב".

## קישורים חיצוניים

## הערות שוליים

קטגוריה:סרטי 2024
קטגוריה:סרטי אימה אמריקאיים
קטגוריה:סרטי אימה מ-2024
קטגוריה:סרטי קומדיה רומנטית אמריקאיים
קטגוריה:סרטים אמריקאיים משנת 2024
קטגוריה:סרטים מבוססי סיפורים קצרים
ג'ונתן ויליס

**ג'ונתן ספנסר ויליס** (באנגלית: **Jonathan Spencer Willis**; 5 באפריל 1830 – 24 בנובמבר 1903) היה פוליטיקאי אמריקאי, איש המפלגה הרפובליקנית, אשר כיהן כחבר בית הנבחרים של ארצות הברית מטעם דלאוור.

## ביוגרפיה
### ראשית חייו ומשפחתו
ויליס נולד ב-5 באפריל 1830 באוקספורד, מרילנד, למד בבתי הספר המחוזיים שם ולמד תחת מורים פרטיים.

ויליס התחתן פעמיים. בתחילה התחתן עם אני בארט טאונסנד (1843–1885), ונולדה להם בת אחת, אליזבת טאונסנד ויליס (1864–1934). לאחר מכן התחתן עם אדית גילספי (1855–1914), ונולד להם בן אחד ג'ונתן ספנסר ויליס הבן (1892–1957).

### קריירה מקצועית ופוליטית
הוא לימד שבע שנים בבית הספר ולאחר מכן נכנס למשרד הכנסייה האפיסקופלית המתודיסטית, שירת במרילנד, דלאוור, פילדלפיה, ניו יורק וסטמפורד, קונטיקט. הוא פרש מהמשרד ב-1884 והתיישב בחווה ליד מילפורד ועסק בגידול פירות.

ויליס היה מועמד המפלגה הרפובליקנית שכשל בניסיונו להיבחר ב-1892 לקונגרס ה-53, אך נבחר לקונגרס ה-54, וכיהן מ-4 במרץ 1895 ועד 3 במרץ 1897. עם זאת, הוא כשל בניסיונו להיבחר מחדש ב-1896 לקונגרס ה-55, וחזר לעסוק בחקלאות.

### מוות ומורשת
הוא מת ב-24 בנובמבר 1903 במילפורד שבדלאוור ונקבר בבית הקברות בארט'ס קפלה ליד פרדריקה, דלאוור.

## קישורים חיצוניים
* 
* 

קטגוריה:אמריקאים ילידי מרילנד
קטגוריה:חברי בית הנבחרים של ארצות הברית מדלאוור
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1830
קטגוריה:אמריקאים שנפטרו ב-1903
רומא (סרט, 1972)

**רומא** (באיטלקית: **Roma**; ידוע גם כ"**רומא של פליני**" או "**רומא של פדריקו פליני**") הוא סרט דרמה-קומית אוטוביוגרפית למחצה משנת 1972, המתאר את המעבר של הבמאי פדריקו פליני ממולדתו רימיני לרומא בצעירותו. את הסרט ביים פליני מתסריט שלו ושל ברנרדינו זאפוני. זהו הומאז' לעיר, המוצג בסדרה של אפיזודות הקשורות באופן רופף זו לזו, המתרחשות בעבר ובהווה של רומא. העלילה מינימלית, וה"דמות" היחידה שמתפתחת בצורה משמעותית היא של העיר רומא עצמה. פיטר גונזלס מגלם בסרט את פליני הצעיר, ובסרט מופיעים בעיקר קאסט שחקנים לא מוכרים.

## עלילה
פדריקו פליני מספר על נעוריו ברומא. הסרט נפתח בפקק תנועה ארוך לעיר, ואחריו מוצגות סצנות המתארות את רומא בתקופת המשטר הפשיסטי בשנות ה-30 וגם בשנות ה-70.

בהמשך, פליני הצעיר עובר לבית הארחה תוסס בו מתגוררים אנשים יוצאי דופן (כולל דמות הדומה לבניטו מוסוליני) ומנוהל על ידי אישה חולה עבת בשר. הוא מבקר בשני בתי בושת – האחד רעוע וצפוף והשני מסוגנן ומפואר יותר ולכאורה מתאהב בזונה שעובדת באחרון. אטרקציות נוספות ברומא מוצגות, כולל תיאטרון וודוויל זול, רחובות, מנהרות וקטקומבה עתיקה עם ציורי קיר עתיקים ומרהיבים, המושחתים מייד בהחשפם לאור ולאוויר הצח, לאחר שהמחפרים חושפים אותם.

הסצנה המפורסמת ביותר מתארת אצילה קשישה בודדה המקיימת תצוגת אופנה פולחנית ואקסטרווגנטית עבור קרדינל ואורחים אחרים עם כמרים ונזירות הצועדים בתלבושות מוזרות.

הסרט מסתיים בסופו של דבר בקבוצה של רוכבי אופנוע צעירים הרוכבים לעיר ובצילום מלנכולי של השחקנית אנה מניאני, שצוות הצילום פגש במקרה ברחוב במהלך הצילומים (ושתמות כמה חודשים לאחר מכן).

## ניגודים היסטוריים וניכור מודרני
פליני מעמת שוב ושוב את החיים ברומא בתקופת המלחמה באיטליה הפשיסטית עם החיים בתחילת שנות ה-70. הסצנות בזמן המלחמה מדגישות את חיי הקהילה במקומות הציבוריים של רומא, כגון מסעדות רחוב, מופעי בידור ומקלט פצצות. ההקבלות לשנות ה-70 הן בין מכוניות ואופנועים. פליני עושה השוואה נוספת בין מצעד הזונות בבתי הבושת של ימי המלחמה לבין תצוגת אופנה דמיונית עם לבוש כמורה וקהל אפיפיורי.

## כלים נרטיביים
העלילה מתמקדת בשני מסעות לרומא של הבמאי. הראשון הוא כגבר צעיר בסוף שנות ה-30 ותחילת שנות ה-40. השני הוא כבמאי של צוות צילום היוצר סרט על רומא. הסרט נע בין שני הנרטיבים הללו.

## ביקורת
באתר Rotten Tomatoes, הסרט מחזיק בדירוג של 67% קבלת הסרט על סמך 19 ביקורות, עם ציון ממוצע של 6.6/10.

רוג'ר איברט מה"שיקגו סאן-טיימס" העניק לסרט ארבעה כוכבים מתוך ארבעה; שיבח את הבימוי של פליני בסרט וכתב, "פליני לא רק נותן לנו הרבה סצנות נוצצות, הוא בונה נרטיב שבו העיר היא "הגיבור הראשי". אברט דירג את הסרט במקום ה-9 ברשימת 10 הסרטים הטובים ביותר של 1972.

## קישורים חיצוניים

* 
* ''Roma: Rome, Fellini's City'' – an essay by David Forgacs at The Criterion Collection

## הערות שוליים

קטגוריה:סרטי יונייטד ארטיסטס
קטגוריה:סרטים בלטינית
קטגוריה:רומא בקולנוע
קטגוריה:סרטי פדריקו פליני
קטגוריה:סרטי 1972
תמיר שפר

**תמיר שפר** (נולד ב-22 בפברואר 1962) הוא נשיא האוניברסיטה העברית בירושלים, פרופסור מן המניין במחלקות למדע המדינה ולתקשורת ולעיתונאות. כיהן כרקטור האוניברסיטה העברית בשנים 2022–2025.

## ביוגרפיה
שפר נולד וגדל בקיבוץ ניר דוד, שסביו היו ממקימיו. את שירותו הצבאי עשה בחיל התותחנים, שם שירת במילואים בדרגת סגן-אלוף. בשנת 1994 סיים תואר ראשון בתקשורת באוניברסיטת קליפורניה בברקלי בהצטיינות יתרה. בשנת 2001 סיים בהצטיינות דוקטורט בתקשורת פוליטית באוניברסיטה העברית בהנחייתו של פרופ' גדי וולפספלד.

הוא נשוי לאלונה שפר-קארו, מנהלת בכירה במגזר הציבורי ודירקטורית בחברות ציבוריות, ולהם שלושה ילדים.

## פעילות אקדמית
בשנת 2002 מונה למרצה במחלקות למדע המדינה ולתקשורת באוניברסיטה העברית, ובשנת 2007 מונה למרצה בכיר עם קביעות במחלקות אלה. בשנת 2010 קודם לדרגת פרופסור חבר ובשנת 2014 קודם לדרגת פרופסור מן המניין. בשנים 2012–2016 שימש שפר בתור סגן דקאן להוראה בפקולטה למדעי החברה. בשנת 2016 נבחר לתפקיד דיקן הפקולטה ובשנת 2020 נבחר לכהונה נוספת. בשנת 2022 נבחר לתפקיד רקטור האוניברסיטה העברית, ובאפריל 2025 נבחר להיות הנשיא הבא של האוניברסיטה העברית במקום אשר כהן.

### מחקרים ופרסומים
שפר הוא מומחה לתקשורת פוליטית והתנהגות בוחרים. מחקריו מתמקדים באינטראקציה בין מדיה לפוליטיקה, בדגש על תקשורת פוליטית השוואתית ודיגיטלית. הוא חוקר בין היתר את תפקיד הכישורים הכריזמטיים של פוליטיקאים בזירת התקשורת הפוליטית ומחוצה לה. נחשב לאחד החוקרים המרכזיים בחקר פרסונליזציה פוליטית, ומחקריו חושפים כיצד פוליטיקאים בישראל ובעולם הופכים למשמעותיים יותר בפוליטיקה על חשבונם של מוסדות פוליטיים, כגון מפלגות וממשלות.

הוא היה חבר במספר קבוצות מחקר בין-לאומיות של חוקרי תקשורת פוליטית, הכוללות חוקרים מקרוב לעשרים מדינות. במסגרת זו הוא חקר כיצד משפיעים גורמים כמו מבנה המערכת הפוליטית וחוזקה של הדמוקרטיה על תהליכים פוליטיים ותקשורתיים. באוניברסיטה העברית הוא מוביל, ביחד עם פרופסור שאול שנהב, מעבדת מחקר של תקשורת פוליטית דיגיטלית. מעבדת המחקר מבצעת ניתוח טקסטואלי ממוחשב של נרטיבים פוליטיים תוך התבססות על מודלים של למידה עמוקה, כדי להבין תהליכים פוליטיים ותקשורתיים.

שפר כתב עשרות מאמרים, אשר פורסמו בכתבי עת אקדמיים מובילים. הוא נחשב לאחד מהחוקרים המצוטטים בישראל מבין מדעני המדינה והתקשורת.

## הוקרה
הספר שכתב שפר עם גדי וולפספלד וסקוט אלתאוס – "Building Theory in Political Communication" – זכה בפרס "The International Journal of Press/Politics Hazel Gaudet-Erskine" לספר הטוב ביותר בתקשורת פוליטית לשנת 2023.

## קישורים חיצוניים

* Prof. Tamir Sheafer, באתר האוניברסיטה העברית בירושלים

* 
* 
* 

## הערות שוליים

קטגוריה:בוגרי אוניברסיטת קליפורניה בברקלי
קטגוריה:בעלי תואר דוקטור מהאוניברסיטה העברית בירושלים
קטגוריה:רקטורי האוניברסיטה העברית בירושלים
קטגוריה:סגל האוניברסיטה העברית בירושלים: מדע המדינה
קטגוריה:סגל האוניברסיטה העברית בירושלים: תקשורת ועיתונאות
קטגוריה:ניר דוד: אישים
קטגוריה:ישראלים שנולדו ב-1962
על הסף (סרט)

**על הסף** (באנגלית: **The Edge**) הוא סרט מתח-הישרדות אמריקאי משנת 1997 בבימויו של לי טמאחורי על פי תסריט של דייוויד מאמט, בכיכובם של אנתוני הופקינס ואלק בולדווין. הסרט עוסק במאבק ההישרדות של שני גברים לאחר שמטוסם מתרסק באזור מבודד באלסקה. הם נאלצים להתמודד עם תנאי שטח קשים ועם איום מצד דוב קודיאק, במקביל לחשד ההולך וגובר ביניהם, כשהם מנסים לשרוד. הסרט יצא לאקרנים ב-26 בספטמבר 1997, וזכה להצלחה מתונה עם הכנסות בגובה 43.4 מיליון דולר אל מול תקציב של 30 מיליון דולר.

## עלילה
צ'ארלס מורס (אנתוני הופקינס), איש עסקים עשיר, ואישיות פרסום בשם רוברט גרין (אלק בולדווין) טסים לאלסקה לצורך צילומים. כשהמטוס שלהם מתרסק באזור מבודד, הם נאלצים לשרוד בשטח פראי, כל זאת בזמן שדוב גריזלי טורף אותם והם מתמודדים עם מתחים אישיים. עם הזמן, צ'ארלס מתחיל לחשוד שרוברט מעוניין להרוג אותו כדי להיות עם אשתו, ומערכת היחסים ביניהם הופכת למורכבת יותר.

## צוות השחקנים
* **[[אנתוני הופקינס]]** בתפקיד צ'ארלס מורס
* **[[אלק בולדווין]]** בתפקיד רוברט גרין
* **[[הארולד פרינו]]** בתפקיד סטיבן
* **[[אל מקפירסון]]** בתפקיד מיקי מורס

## ביקורות
הסרט זכה לביקורות חיוביות מצד המבקרים, ששיבחו את הופעותיהם של אנתוני הופקינס ואלק בולדווין ואת האווירה המתוחה של הסרט. עם זאת, חלק מהמבקרים מתחו ביקורת על הפשטות של העלילה. באתר Rotten Tomatoes, הסרט קיבל ציון של 63% מצד המבקרים ו-70% מהקהל. ב-Metacritic, הסרט קיבל ציון של 66 מתוך 100, מה שמעיד על ביקורות חיוביות בדרך כלל.

## קישורים חיצוניים

קטגוריה:סרטים על דובים
קטגוריה:סרטי תעופה אמריקאיים
קטגוריה:סרטי פוקס המאה ה-20
קטגוריה:סרטי 1997
קטגוריה:סרטים על מוות
קטגוריה:סרטים על חוויית סף מוות
מלון לאונרדו פלאזה חיפה

250px|ממוזער|המגדלים ורצועת החוף של חיפה
**מלון לאונרדו פלאזה חיפה** הוא גורד שחקים המאכלס בית מלון שנבנה ב-1997, וממוקם ברצועת החוף של חיפה, כחצי קילומטר מדרום לפארק הכט. המגדל בנוי לצידו של מגדל אלמוג.

## המלון והמגדלים
המלון מאכלס 184 חדרים וסוויטות ושייך למלונות לאונרדו, וזוכה לדירוג 4.5 כוכבים, שני המגדלים ידועים ונראים היטב מהרבה מקומות בחיפה, בנייתם ב-1997 עוררה סערה בגין הרס רצועת החוף ונופי העיר חיפה.

המלון הוא המלון השלישי בגובהו בעיר חיפה לאחר מלון פנורמה ומגדל חיפה.

## הערות שוליים

לאונרדו פלאזה
לאונרדו פלאזה
חיפה
The Slams

***The Slams*** (בעברית: "**הסלאמים**") הוא סרט פעולה אמריקאי משנת 1973 בבימויו של ג'ונתן קפלן ובכיכובו של ג'ים בראון.

## עלילה
קרטיס הוק (ג'ים בראון) נתפס על ידי המשטרה לאחר שוד. בכלא, קרטיס צריך להתמודד עם אנשים שרוצים לדעת היכן הוא החביא את השלל, ובמקביל הוא מנסה לצאת מהכלא בזמן כדי להשיג את הכסף לפני שמקום המחבוא שלו ייהרס.

## דמויות ושחקנים
* **[[ג'ים בראון]]** – קריסטיאן X. הוק
* **[[ג'ודי פייס]]** – איריס דניאלס
* **[[רולנד בוב]]** האריס בתור קפטן סטמבל (בתפקיד רולנד 'בוב' האריס)
* **[[פול האריס]]** – ג'קסון בארני (בתפקיד פול א. האריס)
* **[[פרנק דקובה]]** – קפילו
* **[[טד קאסידי]]** – גלובר
* **[[פרנצ'יה גויזון]]** – מייסי
* **[[ג'ון דניס]]** – סמל מורלה/פלוד
* **[[ג'אק אמל]]** – זאק
* **[[קווין ק. רדקר]]** – הסוהר (בתפקיד עצמו)

## הפקה
הסרט הופק על ידי ג'ין קורמן, אחיו של מפיק בי מובי המפורסם רוג'ר קורמן.

הסרט בוים על ידי ג'ונתן קפלן, שראה שקורמן הרבה יותר בקיא בפרטים כמפיק מאשר אחיו, מלהק הסרט והעורך שלו.

הסרט צולם בעיקר בכלא לינקולן הייטס בלוס אנג'לס.

## ביקורת
המבקר דניס שוורץ דירג את הסרט C+ וטען כי . המבקר מייק מקגרנהן נתן לו 3 מתוך 4 וכתב: .

## קישורים חיצוניים

## הערות שוליים

קטגוריה:סרטי פעולה אמריקאיים
קטגוריה:סרטי מטרו גולדווין מאייר
קטגוריה:סרטי 1973
הפועל משמר העמק

**הפועל משמר העמק** הייתה קבוצת כדורסל ישראלית מקיבוץ משמר העמק שבמועצה אזורית מגידו. הקבוצה שיחקה במשך 14 עונות רצופות בליגה הלאומית בכדורסל, אז הליגה הבכירה במבנה ליגות הכדורסל בישראל, ונחשבה לאחת הקבוצות הטובות בכדורסל בישראל במהלך שנות ה-50 וה-60 של המאה ה-20. הקבוצה התקיימה עד , אז התאחדה עם הפועל רמת השופט ליצירת הפועל מגידו.

## היסטוריה
הקבוצה הוקמה ב-1952 בקיבוץ משמר העמק כחלק מאגודת הפועל. בין מקימיה היה בן הקיבוץ עמוס לין, ששיחק במדי נבחרת ישראל בכדורסל במוקדמות טורניר הכדורסל באולימפיאדת הלסינקי (1952) ושימש בקבוצה כמאמן-שחקן . בעונה הראשונה של תחרויות הכדורסל בישראל, ב-1953/54, שיחקה הקבוצה בליגה השנייה וזכתה באליפות המחוז הצפוני, ולקראת עונת  עלתה לליגה הארצית (אז הליגה הראשונה) וסיימה במקום השישי. הקבוצה הופיעה בליגה במשך 14 עונות רצופות והישג השיא שלה היה המקום הרביעי, בו סיימה בשבע עונות (, , , , ,  ו-).

במשך רוב שנות קיומה הייתה הקבוצה המצליחה ביותר מבין קבוצות ההתיישבות העובדת, ולרוב סיימה רק אחרי הקבוצות הגדולות ביותר של הכדורסל הישראלי בשנות ה-60: מכבי תל אביב, הפועל תל אביב, הפועל חיפה והפועל חולון. הקבוצה הגיעה שלוש פעמים לחצי גמר גביע המדינה בכדורסל, ובכולן הודחה על ידי קבוצות מתל אביב (מכבי ב-1958 ו-1969 והפועל ב-1964). בין מאמני הקבוצה היו רמי יבזורי, ברטו בנטל, יוסף אבו ראשיד, עמוס לין, בוב גונן, דן פרנקו ומיכה שמבן.

ב-1969, לאחר ירידתה של משמר העמק לליגה א' (אז הליגה השנייה במבנה ליגות הכדורסל בישראל), התאחדה הקבוצה עם הפועל רמת השופט ששיחקה בליגת המשנה. הקבוצה המאוחדת, שנקראה הפועל רמת השופט/משמר העמק או הפועל מגידו, ייצגה את כלל מועצה אזורית מגידו, ובהובלתו של המאמן אברהם חמו זכתה באליפות המחוז הצפוני וחזרה לליגה הבכירה לעונת .

## שחקנים ומאמנים בולטים

*עמוס לין (1952–1969; גם כמאמן-שחקן)
*הלל גלבוע (1967–1969)
*נח רם (1961–1969)
*יוסף אבו ראשיד (מאמן, 1959–1964)
*בוב גונן (מאמן, 1965–1966)
*מיכה שמבן (מאמן, 1968–1969)

## ראו גם
*הפועל מגידו
*הפועל רמות מנשה מגידו

## קישורים חיצוניים
*פרופיל, באתר מנהלת ליגת העל בכדורסל

## הערות שוליים

*
קטגוריה:קבוצות כדורסל ישראליות שהתפרקו
משמר העמק
קטגוריה:משמר העמק
קטגוריה:מועצה אזורית מגידו
ג'ון קאוזי

**ג'ון ויליאם קאוזי** (באנגלית: **John William Causey**; 19 בספטמבר 1841 – 1 באוקטובר 1908) היה פוליטיקאי, עורך דין ואיכר אמריקאי ממדינת דלאוור. הוא היה חבר המפלגה הדמוקרטית וכיהן כחבר הסנאט של דלאוור וכחבר בבית הנבחרים של ארצות הברית.

## ביוגרפיה
קאוזי נולד ב-19 בספטמבר 1841 במילפורד שבדלאוור, למד בבית ספר פרטי, האקדמיה של אולבני באולבני, ניו יורק והשלים את לימודיו במכללה החקלאית של פנסילבניה.

קאוזי, איש המפלגה הדמוקרטית, נבחר כחבר הסנאט של דלאוור בשנים 1875–1877 והיה ציר בוועידה הלאומית הדמוקרטית ב-1884. הנשיא גרובר קליבלנד מינה אותו כגבאי הכנסות פנימי עבור דלאוור ב-1885, והוא כיהן בתפקיד זה עד 1887. הוא כיהן בבית הנבחרים של ארצות הברית מ-4 במרץ 1891 עד 3 במרץ 1895, אך לא הועמד לבחירה מחדש ב-1894.

קאוזי מת ב-1 באוקטובר 1908 במילפורד שבדלאוור ונקבר שם בבית הקברות אוד-פלוז.

## קישורים חיצוניים
* 
* 

קטגוריה:אמריקאים ילידי דלאוור
קטגוריה:בוגרי אוניברסיטת המדינה של פנסילבניה
קטגוריה:חברי בית הנבחרים של ארצות הברית מדלאוור
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1841
קטגוריה:אמריקאים שנפטרו ב-1908